312 
snevre Åabning og former sig strax efter Fødselen til runde 
eller ovale Legemer. 
Umiddelbart herefter omgives Ægget af en Hinde, der 
sandsynligvis afsondres af det tynde, peripheriske Plasma- 
lag. Den er hos mange Former [Polyphemiderne] saa fin, 
at den vanskeligt kan iagttages, uden naar Ægget sprænges, 
og da synker den fuldstændigt sammen. Hos andre derimod 
findes Æggene omgivne .af en noget mere consistent, men 
dog glasklar og meget tynd Skal, der efter en Sprængning 
nogenlunde kan bevare sin Form. - Jeg har aldrig iagttaget 
mere end en enkelt Hinde om Sommeræggene. Foruden denne 
have Vinteræggene hos de allerfleste Cladocera, maaskee 
hos alle, endnu et beskyttende Hylster, hvis Oprindelse ikke 
skyldes Ægget. Hos Leptodora bestaaer det af en klar, 
gelatinøs Kapsel, der allerede omgiver Æggene i Ovariet, 
og som sandsynligvis dannes ved Secretion af dettes Vægge. 
Hos de andre Cladocera udvikles Hylsteret imidlertid først 
efter Æggets Fødsel. Det bestaaer hos Polypheminerne af 
en tyk, grovkornet Skal, der, som jeg tidligere har vist,!) 
vistnok dannes af det størknede Secret af den indre Matrix- 
vægs Hudkjertler. Hos en stor Mængde Daphniner er det 
de afhudede Kropskjolde, der som en Æske lukke om Vinter- 
æggene og stundom ved den saakaldte Ephippialdannelse 
særligt modificeres i dette Øiemed. 
Efter Dannelsen af Æggets Hinde begynder dets videre 
Udvikling. Da jeg kun har iagttaget denne nogenlunde 
sammenhængende paa Sommeræggene af Leptodora hyalina, 
skal jeg kun meddele mine Iagttagelser over disse. Æggene 
fylde kun en ringe Del af Rugehulen og ligge sædvanligvis i to 
Rækker, een i hver Side af Rummet, og 2—4 i hver Række. 
De ere af en svagt okkergul Farve, snart kuglerunde, snart mere 
ovale, og bestaae af en temmelig ensartet Masse af Oliekugler. 
Blastodermen dannes. — Paa Æggets Overflade 
fremtræder nu en Mængde runde Korn i nogen Afstand fra 
hverandre; de vise sig ved nøiere Eftersyn at være Kjærnerne 
BY ET. 100 KOL 
